TimYarin-nneY ḥemlent awal, d axeṣṣar . D acu kan, di tegnitt n Furaṛ irewwi-d uḍ̣emmin-nnsent d amessas imi tignawt ur tettbadda ara Yef yiwen wawal ; tettneqlab. Acḥal d tikelt, mi d-tban tafukt, ad d-tessufeY timYarin, ad d-mhḥedwalent ssya u ssya, awal yettawi-d wayeḍ wayeḍ yettawi-d gma-s. Akken kan ara d-stafint i wawal ad sent-yehwu yiYimi, ad d-yuYal usigna, ur uḥtament, netta daYen, asigna di Furaṛ , am yir inebgi, ur ittcawar ara, hakan ad d-isqulles. "Asigna d yir netta", i s-qqarent ahat temYarin. Mi d-icberber nnig-nnsent, ad yeglu s tili d usemmiḍ, dYa ad d-teYli tsusmi gar-asent am weedil wergin nurad. Ad yennerni usemmiḍ ad ttnnerni tsusmi yid-s. Akken kan ara ḥ̣ulfunt temYarin-nni i tsusmi tetteqes ulawen-nnsent d usemmiḍ iskuṭṭuf di tfekkiwin-nnsent tukmicin, ad refdent tilmesyar-nnsent ad kecment s axxam. Deg wexxam daYen ad uYalent ad sqizzbent i ikanun ğğan-t Yef wudem n tafukt n Furaṛ timṣeḍḥit. Lkanun, netta, ur issin ara cceḥna, ad tentimager s wul.ukkis si :
Ala timYarin i s-issnen i Lkanun, netta yezẓra ayenni, mi ara d-teqqim temYart tama-s ittḥulfu mi ara tebdu asxejweḍ di tirgin Yef-i yesseḥbaber, ittḥulfu i ufus-nni yeeyan mi ara t-yeskikiḍ s wesYar m'ara s-d-iferren di tigermin-nni uẓebbuj yezzan di tafukt ṣṣmayeme. Akken ara megrent Yer irebbi-s ad t-id-tuYal terwiḥt, ad yizwiY wudem-is. Lkanun iḥemmel timYarin. Issen ad tent-imager m'ara d-rewlent i tnecnact n Furaṛ . Izmer i lbaḍna-nnsent, mi d-iqqiment Yer yiri-s ad d-eiwdent akk deg wallaY-nnsent i wayen nnant d wayen slant, yal imesli ad yaY amkan-is, aẓayan akk deg yimeslayen ad d-yufrar iḍ-nni zdat n teslit.
D iṭij ad d-ffYent temYarin, d asigna ad kecment s ixxamen ; llan wussan deg i sent-iḍeṛṛru waya tlata n tikwal.
Nna Malḥa, ula d nettat, tḥemmel tafukt di Furaṛ . Ad teqqim kan ad d-tessiwel : « ... wa akka ? Yya awi-yi-n s iṭij... ». Win yellan deg-nneY ; ama d Zizi, ama d nek d yemma nY d Nna Dehbuc, ad ttid-nessuffeY yer yiṭij. Ad teqqim Yef tsumta-ines, ad teẓẓel iḍarren-is, ad teqqar « ccah ? ? ». D acu kan, nettat, ur tettYimi ara d temYarin nniḍen. Nettat ur tetteffeY ara, nutenti ur d-keččment ara.
Muṛad Zimu : Tikli d tullizin nniḍen
Adlis iffY-d Yur HCA di Tiziwezzudeg useggas 2005
kab_Latn kab_Latn kab_Latn kab_Latn kab_Latn kab_Latn